stanford-oval/wikipedia huggingface dataset:
หลี่ ต้าเจา
มรดก

หลี่ ต้าเจาทิ้งมรดกอันยั่งยืนไว้ให้ในประวัติศาสตร์จีนสมัยใหม่ ในฐานะปัญญาชนชั้นนำของขบวนการวัฒนธรรมใหม่ของจีน เขาเขียนบทความนับร้อยเรื่องเพื่อส่งเสริมประชาธิปไตย สนับสนุนรัฐบาลที่มีรัฐธรรมนูญ รับรองเสรีภาพส่วนบุคคล และเรียกร้องให้ฟื้นฟูชาติ โลกอุดมการณ์ของเขาอาจซับซ้อนเนื่องจากเขานำเอาความคิดที่หลากหลายมาใช้ การผันตัวของเขาไปสู่ลัทธิคอมมิวนิสต์นั้นช่างน่าทึ่งมาก โดยระหว่าง ค.ศ. 1918 ถึง 1919 เขาได้กลายเป็นคอมมิวนิสต์คนแรกของจีน เร็วกว่าเฉิน ตู๋ซิ่วประมาณหนึ่งปี
ความคิดของหลี่เกี่ยวกับบทบาทของชาวนามีอิทธิพลต่อเหมา เจ๋อตงอย่างมาก ในฐานะหนึ่งในผู้ร่วมก่อตั้งพรรคคอมมิวนิสต์จีน บทบาทสำคัญของหลี่ในการตัดสินใจสำหรับกิจกรรมคอมมิวนิสต์ในช่วงแรกและการนำเสนอทฤษฎีใหม่ ๆ มีผลกระทบอย่างมีนัยสำคัญต่อขั้นเริ่มต้นของการปฏิวัติคอมมิวนิสต์จีน ในความหมายเฉพาะอย่างหนึ่ง หลี่เป็นสะพานพิเศษระหว่างสองรุ่นแรกของผู้นำคอมมิวนิสต์ มอริส ไมส์เนอร์กล่าวว่าหลี่คือ "ผู้นำที่แท้จริงคนแรกและผู้เสียสละที่ยิ่งใหญ่ที่สุด" ของพรรคคอมมิวนิสต์จีน และเขา "เป็นตัวแทนของความเชื่อมโยงระหว่างคนรุ่นเก่าของปัญญาชนที่มุ่งเน้นประชาธิปไตยและได้รับการศึกษาแบบตะวันตกในช่วงแรกของขบวนการวัฒนธรรมใหม่ (ประมาณ ค.ศ. 1915–1919) ซึ่งเป็นช่วงที่มาร์กซิสต์ชาวจีนกลุ่มแรกถือกำเนิดขึ้น และปัญญาชนคอมมิวนิสต์รุ่นใหม่ที่สืบทอดความเป็นผู้นำของพรรคหลังจาก ค.ศ. 1927"
ใน ค.ศ. 2021 ภาพยนตร์เรื่อง The Pioneer ซึ่งเป็นภาพยนตร์ชีวประวัติของเขานำแสดงโดยจาง ซ่งเหวิน รับบทเป็นหลี่ ต้าเจาได้เข้าฉาย ฉายรอบปฐมทัศน์เมื่อวันที่ 1 กรกฎาคม ค.ศ. 2021 เพื่อร่วมเฉลิมฉลองครบรอบ 100 ปีพรรคคอมมิวนิสต์จีน
ครอบครัว

คู่สมรส:
จ้าว เหรินหลาน (1884–1933)
บุตร:
หลี เป่าหฺวา (1909–2005) ดำรงตำแหน่งผู้ว่าการธนาคารประชาชนแห่งประเทศจีนตั้งแต่ ค.ศ. 1978 ถึง 1982
หลี่ ซิ่งหฺวา (1911–1979)
หลี่ เยี่ยนหฺวา
หลี่ กวงหฺวา
หลี่ ซินหฺวา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Li Dazhao
หลี่ ต้าเจา ตอนอายุ 16 ปี
บทกวีสุดท้ายของหลี่ก่อนถูกประหารชีวิต
รูปปั้นของหลี่ ต้าเจาที่หลุมศพของเขา
เจ้าพระยาอภัยภูเบศร (ชุ่ม อภัยวงศ์)

สำหรับความหมายอื่น ดูที่ เจ้าพระยาอภัยภูเบศร (แก้ความกำกวม)
| เจ้าพระยาอภัยภูเบศร  (ชุ่ม อภัยวงศ์) ป> จ., ป.ช., ป.ม. |
| --- | --- |

เกิด: 29 กรกฎาคม พ.ศ. 2404 เมืองพระตะบอง อาณาจักรสยาม (ปัจจุบันคือจังหวัดพระตะบอง ประเทศกัมพูชา)
ถึงแก่กรรม: 27 สิงหาคม พ.ศ. 2465 (61 ปี) เมืองปราจีนบุรี อาณาจักรสยาม
บุตร: พระยาอภัยภูเบศร (เลื่อม อภัยวงศ์) ควง อภัยวงศ์
บิดามารดา: เจ้าพระยาคทาธรธรณินทร์ (เยีย) (บิดา) ท่านผู้หญิงทับทิม (มารดา)
มหาอำมาตย์โท มหาเสวกโท เจ้าพระยาอภัยภูเบศร นามเดิม ชุ่ม อภัยวงศ์  ในประเทศกัมพูชาปัจจุบันเรียกว่า คทาธรชุ่ม (เขมร: កថាថនឈុំ; 29 กรกฎาคม พ.ศ. 2404 - 27 สิงหาคม พ.ศ. 2465) เป็นเจ้าเมืองพระตะบองต่อจากบิดา และเป็นสมุหเทศาภิบาล สำเร็จราชการมณฑลบูรพา ในรัชสมัยพระบาทสมเด็จพระจุลจอมเกล้าเจ้าอยู่หัว ผู้ได้รับพระราชทานนามสกุล "อภัยวงศ์" ท่านเป็นพระอัยกา (ปู่) ในพระนางเจ้าสุวัทนา พระวรราชเทวี ในรัชกาลที่ 6 และเป็น พระมาตามหัยกา (ตาทวด) ในสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
ประวัติ

เจ้าพระยาอภัยภูเบศร มีนามเดิมว่าชุ่ม เกิดเมื่อวันที่ 29 กรกฎาคม พ.ศ. 2404 ที่เมืองพระตะบอง เป็นบุตรคนโตของเจ้าพระยาคทาธรธรณินทร์ (เยีย อภัยวงศ์) บิดาได้นำเข้าถวายตัวเป็นมหาดเล็กในพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ศึกษาราชการในสำนักสมเด็จเจ้าพระยาบรมมหาศรีสุริยวงศ์ (ช่วง บุนนาค) จนได้รับพระราชทานสัญญาบัตรเป็นข้าราชการกรมมหาดเล็ก มีบรรดาศักดิ์เป็นนายรองเล่ห์อาวุธ รองหุ้มแพรมหาดเล็ก ต่อมาทรงพระกรุณาโปรดเกล้าฯ ให้เป็นพระอภัยพิทักษ์ ดำรงตำแหน่งผู้ช่วยราชการเจ้าเมืองพระตะบองอยู่กับเจ้าคุณบิดา
เมื่อเจ้าพระยาคทาธรธรณินทร์ (เยีย) ถึงแก่อสัญกรรม  จึงได้รับพระราชทานบรรดาศักดิ์เป็นพระยาคทาธรธรณินทร์ ผู้สำเร็จราชการเมืองพระตะบอง สืบแทนบิดา  ต่อมาในปี พ.ศ. 2446  พระยาศักดาภิเดชวรฤทธิ์ (ดั่น) สมุหเทศาภิบาลมณฑลเขมรถึงแก่อนิจกรรม จึงทรงพระกรุณาโปรดเกล้าฯ ให้ท่านเป็นทั้งสมุหเทศาฯ มณฑลบูรพา ควบกับผู้สำเร็จฯ เมืองพระตะบองทั้งสองตำแหน่ง  จึงทรงพระกรุณาโปรดเกล้าฯ แต่งตั้งให้เป็น "เจ้าพระยาอภัยภูเบศร บรมนเรศร์สวามิภักดิ์ สมบูรณ์ศักดิ์สกุลพันธ์ ยุตธรรม์สุรภาพอัธยาศรัย อภัยพิริยบรากรมพาหุ" มีตำแหน่งในราชการกระทรวงมหาดไทย ถือศักดินา 10,000 ไร่ เช่นเดียวกับเจ้าพระยาทั้งหลาย และพระราชทานเครื่องราชอิสริยาภรณ์ปฐมจุลจอมเกล้า ประถมาภรณ์ช้างเผือก ประถมาภรณ์มงกุฎไทย และเหรียญจักรพรรดิมาลา
ปี พ.ศ. 2450 ในขณะที่ไทยมีกรณีพิพาทอินโดจีนกับประเทศฝรั่งเศส ต้องแลกมณฑลบูรพากับเมืองตราดให้แก่ฝรั่งเศส ท่านตัดสินใจทิ้งยศถาบรรดาศักดิ์ ทั้งที่ฝรั่งเศสชวนท่านปกครองเมืองพระตะบองต่อ แต่ท่านกลับอพยพครอบครัวและบุตรหลานมาเป็นข้าราชการธรรมดา มาลาออกมาอยู่ที่จังหวัดปราจีนบุรี ในปี พ.ศ. 2460 ได้ทรงพระมหากรุณาพระราชทานนามสกุลแก่เจ้าพระยาอภัยภูเบศร (ชุ่ม) และผู้สืบเชื้อสายต่อจากนั้นไปว่า "อภัยวงศ์" หลังจากนั้นท่านได้บำเพ็ญประโยชน์ให้ประเทศชาติและจังหวัดปราจีนบุรีมากมาย  เช่น บริจาคทรัพย์สร้างโรงเรียน โรงพยาบาล และที่สำคัญคือได้บูรณปฏิสังขรณ์วัดแก้วพิจิตรที่เมืองปราจีนบุรี โดยเป็นผู้อำนวยการก่อสร้างและออกแบบเอง  และนับเป็นวัดประจำสกุล "อภัยวงศ์"
ด้านอุปนิสัยส่วนตัว เจ้าพระยาอภัยภูเบศร ชอบประกอบอาหารรับประทานด้วยตนเอง โดยส่วนมากจะเป็นอาหารที่มีส่วนประกอบของสมุนไพร จนกลายเป็นตำรับตกทอดมายังลูกหลานภายในตระกูลและกิจการในโรงพยาบาลเจ้าพระยาอภัยภูเบศร ซึ่งคราวที่พระบาทสมเด็จพระจุลจอมเกล้าเจ้าอยู่หัวประพาสเมืองปราจีนบุรี ก็ได้ยังเสวยพระกระยาหารที่ท่านเป็นผู้ปรุงอีกด้วย
เจ้าพระยาอภัยภูเบศรป่วยด้วยโรคเบาหวานถึงแก่อสัญกรรมที่เมืองปราจีนบุรี เมื่อวันที่ 27 สิงหาคม พ.ศ. 2465 สิริอายุ 61 ปี 29 วัน ปี ได้รับพระราชทานโกศแปดเหลี่ยม ฉัตรเบญจา ผ้าไตรบังสุกุล 3 ไตร ผ้าขาว 6 พับ ได้เชิญศพไปตั้งบนตึกที่ท่านสร้างไว้ และได้รับพระราชทานเพลิงศพที่เมรุวัดแก้วพิจิตร และเชิญอัฐิไปบรรจุไว้ที่ฐานพระอภัยวงศ์ ในพระอุโบสถ วัดแก้วพิจิตร เมื่อพระยาอภัยภูเบศร (เลื่อม อภัยวงศ์) ถึงแก่อนิจกรรม จึงเชิญอัฐิและอังคารมาไว้เคียงข้างอัฐิของท่านเจ้าพระยาฯ ได้รับพระราชทานสดับปกรณ์อัฐิและน้ำสุคนธ์สรงอัฐิในทุกวันสงกรานต์จากพระนางเจ้าสุวัทนา พระวรราชเทวี เมื่อพระนางฯ สิ้นพระชนม์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ก็ทรงพระราชทานมาสรงทุกวันสงกรานต์ และถ้าว่างจากพระภารกิจทั้งสองพระองค์ก็จะมาบำเพ็ญพระกุศลพระราชทานแก่เจ้าพระยาอยู่เนืองๆ
ยศและบรรดาศักดิ์ > บรรดาศักดิ์

นายรองเล่ห์อาวุธ
พระอภัยพิทักษ์
21 กุมภาพันธ์ พ.ศ. 2436 พระยาคทาธรธรณินทร์ รามนรินทร อินทราธิบดี พิริยพาห ถือศักดินา 10000
ยศและบรรดาศักดิ์ > ยศพลเรือน

มหาเสวกโท
ยศและบรรดาศักดิ์ > ยศเสือป่า

3 ธันวาคม พ.ศ. 2455 นายหมู่เอก
เครื่องราชอิสริยาภรณ์

พ.ศ. 2452 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2450 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2444 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2447 –  เหรียญจักรพรรดิมาลา (ร.จ.พ.)
พ.ศ. 2455 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
เจ้าพระยาอภัยภูเบศร (ชุ่ม อภัยวงศ์)
พระยาอภัยภูเบศร (เลื่อม อภัยวงศ์)
หลวงโกวิทอภัยวงศ์ (ควง อภัยวงศ์)
โกดี คักโป

| 0 | 1 | 2 | 3 |
| --- | --- | --- | --- |
 คักโปขณะเล่นให้กับเนเธอร์แลนด์ อายุไม่เกิน 18 ปีในปี ค.ศ. 2017
ข้อมูลส่วนตัว
ชื่อเต็ม:  โกดี มาแต็ส คักโป
วันเกิด:   (1999-05-07) 7 พฤษภาคม ค.ศ. 1999 (25 ปี)
สถานที่เกิด:  ไอนด์โฮเฟิน เนเธอร์แลนด์
ส่วนสูง:  1.93 เมตร (6 ฟุต 4 นิ้ว)
ตำแหน่ง:  กองหน้า ปีกซ้าย
ข้อมูลสโมสร
สโมสรปัจจุบัน:  ลิเวอร์พูล
หมายเลข:  18
สโมสรเยาวชน
2007–2019:  เปเอสเฟ
สโมสรอาชีพ*
| ปี |  ทีม |  ลงเล่น |  (ประตู) |
| 2016–2019 |  โยง เปเอสเฟ |  26 |  (17) |
| 2018–2023 |  เปเอสเฟ |  106 |  (36) |
| 2023– |  ลิเวอร์พูล |  78 |  (23) |
ทีมชาติ‡
| 2016–2017 |  เนเธอร์แลนด์ อายุไม่เกิน 18 ปี |  3 |  (0) |
| 2018 |  เนเธอร์แลนด์ อายุไม่เกิน 19 ปี |  3 |  (0) |
| 2018 |  เนเธอร์แลนด์ อายุไม่เกิน 20 ปี |  5 |  (4) |
| 2019–2021 |  เนเธอร์แลนด์ อายุไม่เกิน 21 ปี |  13 |  (7) |
| 2021– |  เนเธอร์แลนด์ |  30 |  (12) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 22:12, 2 พฤศจิกายน 2024 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:00, 10 กรกฏาคม 2024 (UTC)
โกดี มาแต็ส คักโป (ดัตช์: Cody Mathès Gakpo; เกิดวันที่ 7 พฤษภาคม ค.ศ. 1999) เป็นนักฟุตบอลอาชีพชาวดัตช์ ปัจจุบันเล่นในตำแหน่งกองหน้าให้แก่ลิเวอร์พูลในพรีเมียร์ลีก และทีมชาติเนเธอร์แลนด์ แต่เขายังสามารถเล่นในตำแหน่งปีกซ้ายได้อีกด้วย
ในฐานะผลผลิตจากสถาบันเยาวชนของเปเอสเฟ คักโปเปิดตัวกับทีมชุดใหญ่ของสโมสรในเดือนกุมภาพันธ์ ค.ศ. 2018 ต่อมาในฤดูกาล 2021–22 เขาได้รับรางวัลนักฟุตบอลดัตช์ยอดเยี่ยมแห่งปีหลังจากที่ยิงได้ 21 ประตูจาก 47 เกมการแข่งขันรวมทุกรายการ
คักโปเป็นตัวแทนระดับเยาวชนของทีมชาติเนเธอร์แลนด์ตั้งแต่รุ่นอายุไม่เกิน 18 ปี จนถึงรุ่นอายุไม่เกิน 21 ปี เขาเปิดตัวกับทีมชาติชุดใหญ่ในการแข่งขันฟุตบอลชิงแชมป์แห่งชาติยุโรป 2020 เมื่อเดือนมิถุนายน ค.ศ. 2021
ชีวิตช่วงต้น

คักโปเกิดที่ไอนด์โฮเวนและเติบโตในเขตสตราตึม พ่อของเขาเกิดที่ประเทศโตโกและมีเชื้อสายกานา ส่วนแม่เป็นชาวดัตช์ ใน ค.ศ. 2007 เขาย้ายเข้าไปในสโมสรเยาวชนของเปเอสเฟ โดยได้ก้าวผ่านทีมเยาวชนทั้งหมด
ชีวิตส่วนตัว

คักโปนับถือศาสนาคริสต์ เขากล่าวว่า "ผมพยายามอ่านคัมภีร์ไบเบิลทุกวัน ผมสวดภาวนาทุกวัน ผมชอบไปโบสถ์ และผมอ่านหนังสือเกี่ยวกับความศรัทธาหลายเล่ม" ในช่วงฟุตบอลโลก 2022 คักโปกับแม็มฟิส เดอไป เป็นผู้สอนการศึกษาพระคัมภีร์แก่ผู้เล่นเนเธอร์แลนด์ 15 คน
สถิติ > สโมสร

| สโมสร | ฤดูกาล | ลีก> ดิวิชัน | ลีก> ลงเล่น | ลีก> ประตู | เนชันเนลคัพ> ลงเล่น | เนชันเนลคัพ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| โยง เปเอสเฟ | 2016–17 | เอร์สเตอดีวีซี | 2 | 0 | — | — | — | — | — | — | — | — | 2 | 0 |
| โยง เปเอสเฟ | 2017–18 | เอร์สเตอดีวีซี | 13 | 7 | — | — | — | — | — | — | — | — | 13 | 7 |
| โยง เปเอสเฟ | 2018–19 | เอร์สเตอดีวีซี | 11 | 10 | — | — | — | — | — | — | — | — | 11 | 10 |
| โยง เปเอสเฟ | รวม | รวม | 26 | 17 | — | — | — | — | — | — | — | — | 26 | 17 |
| เปเอสเฟ | 2017–18 | เอเรอดีวีซี | 1 | 0 | 0 | 0 | — | — | 0 | 0 | — | — | 1 | 0 |
| เปเอสเฟ | 2018–19 | เอเรอดีวีซี | 16 | 1 | 2 | 1 | — | — | 1 | 0 | 0 | 0 | 19 | 2 |
| เปเอสเฟ | 2019–20 | เอเรอดีวีซี | 25 | 7 | 2 | 0 | — | — | 11 | 1 | 1 | 0 | 39 | 8 |
| เปเอสเฟ | 2020–21 | เอเรอดีวีซี | 23 | 7 | 1 | 0 | — | — | 5 | 4 | — | — | 29 | 11 |
| เปเอสเฟ | 2021–22 | เอเรอดีวีซี | 27 | 12 | 4 | 2 | — | — | 15 | 7 | 1 | 0 | 47 | 21 |
| เปเอสเฟ | 2022–23 | เอเรอดีวีซี | 14 | 9 | 0 | 0 | — | — | 9 | 3 | 1 | 1 | 24 | 13 |
| เปเอสเฟ | รวม | รวม | 106 | 36 | 9 | 3 | — | — | 41 | 15 | 3 | 1 | 159 | 55 |
| ลิเวอร์พูล | 2022–23 | พรีเมียร์ลีก | 21 | 7 | 3 | 0 | — | — | 2 | 0 | — | — | 26 | 7 |
| ลิเวอร์พูล | 2023–24 | พรีเมียร์ลีก | 35 | 8 | 4 | 0 | 6 | 4 | 8 | 4 | — | — | 53 | 16 |
| ลิเวอร์พูล | 2024–25 | พรีเมียร์ลีก | 10 | 1 | 0 | 0 | 2 | 4 | 4 | 1 | — | — | 16 | 6 |
| ลิเวอร์พูล | รวม | รวม | 66 | 16 | 7 | 0 | 8 | 8 | 14 | 5 | — | — | 95 | 29 |
| รวมทั้งหมด | รวมทั้งหมด | รวมทั้งหมด | 198 | 69 | 16 | 3 | 8 | 8 | 55 | 20 | 3 | 1 | 280 | 101 |
↑  รวมกาเอ็นเฟเบ เบเกอร์, เอฟเอคัพ
↑  รวมอีเอฟแอลคัพ
1 2 3  ลงเล่นในยูฟ่าแชมเปียนส์ลีก
↑  ลงเล่น 2 ครั้งในยูฟ่าแชมเปียนส์ลีก ลงเล่น 9 ครั้งกับได้ประตูครั้งเดียวในยูฟ่ายูโรปาลีก
1 2 3  ลงเล่นในโยฮันไกรฟฟ์สคาล
1 2  ลงเล่นในยูฟ่ายูโรปาลีก
↑  ลงเล่น 6 ครั้งและได้ประตู 2 ครั้งในยูฟ่าแชมเปียนส์ลีก ลงเล่น 4 ครั้งและได้ประตู 2 ครั้งในยูฟ่ายูโรปาลีก ลงเล่น 5 ครั้งและได้ประตู 3 ครั้งในยูฟ่ายูโรปาคอนเฟอเรนซ์ลีก
↑  ลงเล่น 4 ครั้งในยูฟ่าแชมเปียนส์ลีก ลงเล่น 5 ครั้งและได้ประตู 3 ครั้งในยูฟ่ายูโรปาลีก
สถิติ > นานาชาติ

| ทีมชาติ | ปี | ลงเล่น | ประตู |
| --- | --- | --- | --- |
| เนเธอร์แลนด์ | 2021 | 4 | 1 |
| เนเธอร์แลนด์ | 2022 | 10 | 5 |
| เนเธอร์แลนด์ | 2023 | 7 | 3 |
| เนเธอร์แลนด์ | 2024 | 9 | 3 |
| รวม | รวม | 30 | 12 |
เกียรติยศ

เปเอสเฟ
เอเรอดีวีซี: 2017–18
กาเอ็นเฟเบ เบเกอร์: 2021–22
โยฮันไกรฟฟ์สคาล: 2021, 2022
ลิเวอร์พูล
อีเอฟแอลคัพ: 2023–24
ส่วนบุคคล
นักฟุตบอลดัตช์แห่งปี: 2021–22
ผู้เล่นแห่งเดือนของเอเรอดีวีซี: กันยายน 2022, ตุลาคม 2022
แหล่งข้อมูลอื่น

Profile ที่เว็บไซต์ ลิเวอร์พูล
Profile ที่เว็บไซต์ราชสมาคมฟุตบอลเนเธอร์แลนด์ (ภาษาดัตช์)
โกดี คักโป – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลลิเวอร์พูล  |
| --- | --- |
 1 อาลีซง  2 โกเมซ  3 เอ็นโด  4 ฟัน ไดก์ (กัปตัน)  5 โกนาเต  7 ดิอัซ  8 โซโบสลอยี  9 นุญเญซ  10 มัก อาลิสเตร์  11 เศาะลาห์  14 กีเอซา  17 โจนส์  18 คักโป  19 เอลเลียต  20 ฌอตา  21 ซีมีกัส  26 รอเบิร์ตสัน  28 การ์วัลยู  38 คราเฟินแบร์ค  43 บัยเชติช  46 อาร์. วิลเลียมส์  47 ฟิลลิปส์  62 เคลลิเฮอร์  66 อเล็กซานเดอร์-อาร์โนลด์  84 แบรดลีย์  ผู้จัดการ: สล็อต 
| ด ค กดาวซัลโวฟุตบอลชิงแชมป์แห่งชาติยุโรป |
| --- | --- |
 1960:  Galić,  Heutte,  Ivanov,  Jerković &  Ponedelnik  1964:  Bene,  Novák &  Pereda  1968:  Džajić  1972:  จี. มึลเลอร์  1976:  D. Müller  1980:  Allofs  1984:  ปลาตีนี  1988:  ฟัน บัสเติน  1992:  แบร์คกัมป์,  Brolin,  Larsen &  Riedle  1996:  เชียเรอร์  2000:  ไกลเฟิร์ต &  Milošević  2004:  Baroš  2008:  บิยา  2012:  บาโลเตลลี,  ดซาโกเอฟ,  ก็อมเม็ส,  มันจูกิช,  โรนัลโด &  ตอร์เรส*  2016:  กรีแยซมาน  2020:  โรนัลโด* &  ชิก  2024:  คักโป,  เคน,  มีคาอูตัดเซ,  มูซีอาลา,  โอลโม &  ชรันตส์ 
*: Golden Boot award winner (when goals scored are tied)
สวนสาธารณะนาระ

สวนสาธารณะในเมืองนาระ ประเทศญี่ปุ่น
สระน้ำในสวนสาธารณะนาระ
ภาพปริทัศน์ทางอากาศของสวนสาธารณะนาระ
อีกมุมมองทางอากาศของสวนสาธารณะนาระ
ภาพปริทัศน์ทางอากาศของสวนสาธารณะนาระที่หันเข้าเมืองเก่า
สวนสาธารณะนาระ (ญี่ปุ่น: 奈良公園; โรมาจิ: Nara Kōen) เป็นสวนสาธารณะที่ตั้งอยู่ในเมืองนาระ ประเทศญี่ปุ่น ที่เชิงเขาของภูเขาวากากูซะ ก่อตั้งในปี ค.ศ. 1880 เป็นหนึ่งในสวนสาธารณะที่เก่าแก่ที่สุดในประเทศญี่ปุ่น สวนสาธารณะอยู่ภายใต้การบริหารของจังหวัดนาระ เป็นหนึ่งใน "สถานที่ที่มีความงามทางทัศนียภาพ" ที่กำหนดโดยกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี (MEXT) กวางซีกา (シカ หรือ 鹿 shika) มากกว่า 1,200 ตัวที่เดินไปมาโดยรอบในสวนสาธารณะอย่างอิสระได้รับการกำหนดจากกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยีให้เป็นสมบัติทางธรรมชาติ แม้ว่าพื้นที่อย่างเป็นทางการของสวนสาธารณะคือประมาณ 502 เฮกตาร์ (1,240 เอเคอร์) พื้นที่ยังรวมบริเวณวัดโทไดจิ, วัดโคฟูกูจิ, ศาลเจ้าคาซูงะ  และพิพิธภัณฑ์แห่งชาตินาระ ซึ่งอยู่บริเวณขอบหรือถูกล้อมโดยสวนสาธารณะนาระ รวมแล้วมีพื้นที่ถึง 660 เฮกตาร์ (1,600 เอเคอร์)
สวนสาธารณะนาระเริ่มเปิดทำการในปี ค.ศ. 1880 เมื่อพื้นที่ 14 เฮกตาร์ภายในบริเวณวัดโคฟูกูจิซึ่งเป็นที่ดินของรัฐบาลได้รับการกำหนดให้เป็นสวนสาธารณะ ในปี ค.ศ. 1889 มีการเพิ่มพื้นที่ของวัดโทไดจิ, คาซูงาโนะ และพื้นที่ภูเขาเช่นภูเขาวากาซูกะเข้าไป ทำให้พื้นที่สวนสาธารณะขยายขึ้นเป็น 535 เฮกตาร์ ตั้งแต่ปี ค.ศ. 1949 ถึง ค.ศ. 1951 พื้นที่สวนสาธารณะภายในบริเวณวัดถูกเพิกถอน ทำให้พื้นที่ลดลงเป็น 500 เฮกตาร์ ในปี ค.ศ. 1960 มีการกำหนดอย่างเป็นทางการให้สวนสาธารณะนาระอยู่ภายใต้พระราชบัญญัติสวนสาธารณะในเมืองด้วยพื้นที่ 502 เฮกตาร์
สัตว์ป่าที่อาศัยอยู่ภายในสวนสาธารณะ ได้แก่ กวาง, หมูป่า, จิ้งจอกแร็กคูนญี่ปุ่น, กระรอกบินยักษ์ญี่ปุ่น, กระรอก และสัตว์อื่น ๆ พืชพรรณประกอบด้วยต้นสนเขา, ซากูระ, เมเปิล, พลัม, สนซีดาร์ญี่ปุ่น, Japanese pieris และพืชอื่น ๆ
กวาง

ตามตำนานท้องถิ่น กวางซีกาในพื้นที่นี้ถือเป็นสัตว์ศักดิ์สิทธิ์เนื่องจากการมาเยือนของทาเกมิกาซูจิ หนึ่งในสี่เทพเจ้าแห่งศาลเจ้าคาซูงะ กล่าวว่ากันทาเกมิกาซูจิได้รับเชิญจากศาลเจ้าคาชิมะในจังหวัดอิบารากิในปัจจุบัน และปรากฏอยู่เหนือภูเขามิกาซะ (หรือภูเขาวากากูซะ) โดยประทับบนกวางสีขาว ด้วยเหตุนี้กวางจึงถือว่าเป็นสัตว์ศักดิ์สิทธิ์และได้รับการนับถือจากทั้งศาลเจ้าคาซูงะและวัดโคฟูกูจิ การฆ่ากวางศักดิ์สิทธิ์ถือเป็นความผิดที่มีโทษถึงประหารชีวิต จนกระทั่งถึงปี ค.ศ. 1637 ซึ่งเป็นปีสุดท้ายที่มีการบันทึกถึงการละเมิดกฎหมายดังกล่าว
หลังสงครามโลกครั้งที่ 2 กวางถูกถอดจากสถานะสัตว์ศักดิ์สิทธิ์อย่างเป็นทางการ และได้รับการกำหนดให้เป็นอนุสรณ์สถานทางธรรมชาติ (天然記念物 Tennen kinenbutsu) แทน และได้รับการคุ้มครองในฐานะดังกล่าว ปัจจุบันนักท่องเที่ยวสามารถซื้อ "เซ็มเบกวาง" (鹿煎餅 Shika-senbei) สำหรับป้อนเป็นอาหารให้กวางในสวนสาธาณะ
คลังภาพ

ศาลาอูกิมิโด
ชายะ (ร้านน้ำชา) ภายในสวนสาธารณะ จำหน่ายชาและวางาชิ (ขนมหวานญี่ปุ่น)
ร้านชายะเปิดทำการ
โทริอิของศาลเจ้าคาซูงะภายในสวนสาธารณะ
ทางเดินภายในสวนสาธารณะ
โคมไฟศาลเจ้าคาซูงะมากกว่า 1,000 ดวงประดับในสวนสาธารณะ
กวางเข้ามาใกล้นักท่องเที่ยว
กวางเดินไปมาได้อย่างอิสระโดยรอบในสวนสาธารณะและในวัด
สวนสาธารณะนาระ ภาพถ่ายโดย Adolfo Farsari (ก่อน ค.ศ. 1898)
สวนสาธารณะนาระและภูเขาวากากูซะ มุมมองจากที่ว่าการจังหวัดนาระ
แหล่งข้อมูลอื่น

เว็บไซต์ทางการ (ภาษาญี่ปุ่น)
สวนสาธารณะนาระ จากเว็บไซต์ท่องเที่ยวนาระทางการ เก็บถาวร 2021-02-28 ที่ เวย์แบ็กแมชชีน
34°41′06″N 135°51′00″E﻿ / ﻿34.685°N 135.85°E﻿ / 34.685; 135.85
กวางซีกาในสวนสาธารณะนาระ
เซ็มเบกวางที่จำหน่ายสำหรับป้อนให้กวาง
โรงเรียนสาธิต "พิบูลบำเพ็ญ" มหาวิทยาลัยบูรพา

| โรงเรียนสาธิต "พิบูลบำเพ็ญ" มหาวิทยาลัยบูรพา |
| --- | --- |
Piboonbumpen Demonstration School, Burapha University

ที่ตั้ง
73 ถนนบางแสนล่าง ตำบลแสนสุข อำเภอเมืองชลบุรี จังหวัดชลบุรี 20131 
ข้อมูล
ประเภท: โรงเรียนสาธิต
สถาปนา: 17 กันยายน พ.ศ. 2482
หน่วยงานกำกับ: คณะศึกษาศาสตร์ มหาวิทยาลัยบูรพา
รหัส: 1420011101
ผู้อำนวยการ: ดร. อาพันธ์ชนิต เจตจิต รักษาการในตำแหน่งผู้อำนวยการ
จำนวนนักเรียน: 5,980 คน (ปีการศึกษา 2559)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
สี:    เทา-ทอง
การจัดการศึกษา: ปฐมวัยถึงมัธยมศึกษา
เว็บไซต์: st.buu.ac.th

โรงเรียนสาธิต "พิบูลบำเพ็ญ" มหาวิทยาลัยบูรพา (อังกฤษ: Piboonbumpen Demonstration School, Burapha University) เดิมคือ โรงเรียนประชาบาลตำบลแสนสุข 3 (บ้านแสนสุข) ก่อตั้งขึ้นเมื่อ 17 กันยายน พ.ศ. 2482 เป็นหน่วยงานภายในสังกัดคณะศึกษาศาสตร์ มหาวิทยาลัยบูรพา มีการบริหารงานนอกระบบราชการเพื่อให้เกิดความคล่องตัวและมีประสิทธิภาพ
ประวัติ

เดิมโรงเรียนสาธิต "พิบูลบำเพ็ญ" มหาวิทยาลัยบูรพา เป็นโรงเรียนประถมศึกษาตั้งขึ้นตามพระราชบัญญัติประถมศึกษา ชื่อ โรงเรียนประชาบาล ตำบลหนองมน 3 (บ้านแสนสุขบน) โดยสร้างเป็นโรงเรียนชั่วคราว ด้วยเงินอุดหนุนการประถมศึกษาและประชาชนในท้องถิ่นสละเงินร่วมกัน  โดยมีกำนันติ๊ว ยู่จิว และผู้ใหญ่อุ๊น จันทร์เกลี้ยงช่วยกันจัดหาที่ดินและจัดสร้างขึ้นเมื่อเสร็จเรียบร้อยแล้ว ได้ทำพิธีเปิดใช้สถานที่เล่าเรียนเมื่อวันที่ 17 กันยายน พ.ศ. 2482 โดยมี นายพราว สุทธิศรี ศึกษาธิการอำเภอศรีราชา มาเป็นประธานในพิธีเปิดมีนักเรียนทั้งสิ้น 15 คน นายชิ้น ใจดี เป็นครูใหญ่นับเป็นครูใหญ่คนแรกของโรงเรียน
ต่อมา พ.ศ. 2486 ทางราชการได้เปลี่ยนชื่อตำบลหนองมนเป็นตำบลแสนสุขมาขึ้นกับอำเภอเมืองชลบุรี โรงเรียนจึงได้เปลี่ยนชื่อเป็น  โรงเรียนประชาบาลตำบลแสนสุข 3 (บ้านแสนสุข)
ในปี พ.ศ. 2496 จอมพล ป.พิบูลสงคราม นายกรัฐมนตรี มอบหมายให้ พลเอก มังกร พรหมโยธี รัฐมนตรีกระทรวงศึกษาธิการ ในขณะนั้น ดำเนินการก่อสร้างโรงเรียนขึ้นในตำบลแสนสุข บนเนื้อที่ 75 ไร่ 2 งาน 131 ตารางวา ซึ่งอยู่บริเวณเดียวกับโรงเรียนประชาบาลตำบลแสนสุข 3 วางศิลาฤกษ์เมื่อวันที่ 27 มกราคม พ.ศ. 2496 มีอาคารเรียนชั้นมัธยมศึกษา อาคารเรียนชั้นประถมศึกษา โรงฝึกงานหัตถศึกษา บ้านพักครู คนงาน รวมเป็นเงินทั้งสิ้น 3,190,000 บาท และให้ชื่อว่า โรงเรียน "พิบูลบำเพ็ญ" โดยนายกรัฐมนตรี ได้มาเป็นประธานในพิธีเปิดโรงเรียนนี้ เมื่อวันที่ 27 พฤษภาคม พ.ศ. 2497
ต่อมาในปี พ.ศ. 2498 กระทรวงศึกษาธิการ ได้ก่อตั้งวิทยาลัยวิชาการศึกษา บางแสน ขึ้นและโอนย้าย โรงเรียน “พิบูลบำเพ็ญ” มาสังกัดวิทยาลัยวิชาการศึกษา กรมการฝึกหัดครู และเปลี่ยนชื่อโรงเรียนเป็น โรงเรียนสาธิต “พิบูลบำเพ็ญ” วิทยาลัยวิชาการศึกษา บางแสน ตั้งแต่วันที่ 1 กันยายน พ.ศ. 2499
ต่อมาเมื่อวิทยาลัยวิชาการศึกษา ได้รับการยกฐานะเป็นมหาวิทยาลัยศรีนครินทรวิโรฒ เมื่อวันที่ 29 มิถุนายน พ.ศ. 2517 โรงเรียนสาธิต “พิบูลบำเพ็ญ” วิทยาลัยวิชาการศึกษา บางแสน จึงมาสังกัดภาควิชาหลักสูตรและการสอน คณะศึกษาศาสตร์ มหาวิทยาลัยศรีนครินทรวิโรฒ วิทยาเขตบางแสน และเปลี่ยนชื่อเป็น โรงเรียนสาธิต “พิบูลบำเพ็ญ” มหาวิทยาลัยศรีนครินทรวิโรฒ บางแสน ได้มีการจัดตั้งสมาคมผู้ปกครอง ครู และศิษย์เก่าขึ้น เพื่อสนับสนุนการดำเนินงานของโรงเรียนและในปีเดียวกัน สมาคมฯ ได้จัดสร้างอาคารเรียนขนาด 54 x 9.20 เมตร เป็นอาคาร ชั้นเดียว ชื่ออาคาร “พิบูลรำลึก” (ซึ่งต่อมาได้ต่อเติมเป็นอาคาร 2 ชั้น)
ต่อมาเมื่อมีการประกาศใช้ พระราชบัญญัติมหาวิทยาลัยบูรพา ซึ่งเป็นการยกฐานะ วิทยาเขตบางแสน ของมหาวิทยาลัยศรีนครินทรวิโรฒ ขึ้นเป็นมหาวิทยาลัยเอกเทศเมื่อ 30 กรกฎาคม พ.ศ. 2533 โรงเรียนสาธิต “พิบูลบำเพ็ญ” ได้รับการจัดให้เป็นหน่วยงานที่เทียบเท่าภาควิชา ตามพระราชบัญญัติมหาวิทยาลัยบูรพา พ.ศ. 2533 สังกัดคณะศึกษาศาสตร์ ตั้งแต่วันที่ 8 กรกฎาคม พ.ศ. 2534 และสมาคมผู้ปกครอง ครูและศิษย์เก่า ได้จัดสร้างต่อเติมอาคารเรียน พิบูลรำลึก ขึ้นอีก 1 ชั้นและได้มีผู้มีจิตศรัทธาสร้างหอพระประจำโรงเรียน และอาคารแสนเจริญ มอบให้แก่โรงเรียน
ทำเนียบผู้อำนวยการ

| โรงเรียนประชาบาลตำบลแสนสุข 3 (บ้านแสนสุข)> รายนามครูใหญ่ | โรงเรียนประชาบาลตำบลแสนสุข 3 (บ้านแสนสุข)> วาระการดำรงตำแหน่ง |
| --- | --- |
1. นายชิ้น ใจดี: 17 กันยายน พ.ศ. 2482 - 26 พฤษภาคม พ.ศ. 2497
โรงเรียน "พิบูลบำเพ็ญ"
รายนามอาจารย์ใหญ่: วาระการดำรงตำแหน่ง
2. หม่อมเจ้าพยัคฆพันธุ์ เกษมสันต์: 27 พฤษภาคม พ.ศ. 2497 - ไม่ทราบวันหมดวาระ
3. นายพจน์ จันทร์ลี: ไม่ทราบวันเริ่มดำรงตำแหน่ง - 31 สิงหาคม พ.ศ. 2499
โรงเรียนสาธิต “พิบูลบำเพ็ญ” วิทยาลัยวิชาการศึกษา บางแสน
รายนามอาจารย์ใหญ่: วาระการดำรงตำแหน่ง
4. ศาสตราจารย์ ดร.พนัส หันนาคินทร์: 1 กันยายน พ.ศ. 2499 - ไม่ทราบวันหมดวาระ
5. นายบุญเลิศ  ศรีหงส์: ไม่มีข้อมูล
6. รองศาสตราจารย์อนนต์ อนันตรังสี: ไม่มีข้อมูล
7. รองศาสตราจารย์ ดร.ประเทิน มหาขันธ์: ไม่มีข้อมูล
8. ผู้ช่วยศาสตราจารย์สุธรรม ศุกระกาญจน์: ไม่ทาบวันเริ่มดำรงตำแหน่ง - 28 มิถุนายน พ.ศ. 2517
โรงเรียนสาธิต “พิบูลบำเพ็ญ” มหาวิทยาลัยศรีนครินทรวิโรฒ บางแสน
รายนามอาจารย์ใหญ่: วาระการดำรงตำแหน่ง
9. รองศาสตราจารย์สายันห์ มาลยาภรณ์: 29 มิถุนายน พ.ศ. 2517 - ไม่ทราบวันหมดวาระ
10. ผู้ช่วยศาสตราจารย์สุพัฒนา โหระกุล: ไม่มีข้อมูล
11. รองศาสตราจารย์เชาวน์ มณีวงษ์: ไม่ทราบวันเริ่มดำรงตำแหน่ง - 7 กรกฎาคม พ.ศ. 2534
โรงเรียนสาธิต "พิบูลบำเพ็ญ" มหาวิทยาลัยบูรพา
รายนามอาจารย์ใหญ่: วาระการดำรงตำแหน่ง
12. ว่าที่ร้อยตรี สุเทพ เมืองคล้าย: 8 กรกฎาคม พ.ศ. 2534 - ไม่ทราบวันหมดวาระ
13. ผู้ช่วยศาสตราจารย์สมพิศ อุดมศิลป์: ไม่มีข้อมูล
14. ดร.สมศักดิ์ ลิลา: ไม่มีข้อมูล
15. รองศาสตราจารย์ ดร.ฉลอง ทับศรี: ไม่มีข้อมูล
16. ดร.ผลาดร  สุวรรณโพธิ์: ไม่มีข้อมูล
17. ดร.วิโรฒน์  ชมภู: ไม่มีข้อมูล
18. ดร.อาพันธ์ชนิต เจนจิต: รักษาการในสมัยที่ 2 ตั้งแต่วันที่ 19 มิถุนายน 2566-ปัจจุบัน
19. รองศาสตราจารย์ ดร.ตฤณ กิตติการอำพล: จนถึงวันที่ 16 มิถุนายน 2566
ดูเพิ่ม

มหาวิทยาลัยบูรพา
โรงเรียนสาธิต
โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย
แหล่งข้อมูลอื่น

โรงเรียนสาธิต "พิบูลบำเพ็ญ" มหาวิทยาลัยบูรพา
มหาวิทยาลัยบูรพา
โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย (โครงการ วมว.) เก็บถาวร 2017-05-01 ที่ เวย์แบ็กแมชชีน
| ด ค ก รายชื่อโรงเรียนสาธิตในประเทศไทย |
| --- | --- |
มหาวิทยาลัยรัฐ/   มหาวิทยาลัยในกำกับของรัฐ:  เกษตรศาสตร์  เกษตรศาสตร์ กำแพงแสน  ขอนแก่น  ขอนแก่น หนองคาย  จุฬาลงกรณ์  เชียงใหม่  ธรรมศาสตร์  นครพนม  นเรศวร  บูรพา  บูรพา อาชีวศึกษา  พระจอมเกล้าเจ้าคุณทหารลาดกระบัง  พระจอมเกล้าธนบุรี  พะเยา  มหาสารคาม  มหิดล  รามคำแหง  รามคำแหง บางนา  ศรีนครินทรวิโรฒ ปทุมวัน  ศรีนครินทรวิโรฒ ประสานมิตร  ศรีนครินทรวิโรฒ องครักษ์  ศิลปากร  สงขลานครินทร์  สงขลานครินทร์ อิสลามศึกษา  สวนดุสิต  สวนดุสิต ลำปาง  สวนดุสิต สุพรรณบุรี  สวนดุสิต นครนายก 
มหาวิทยาลัยราชภัฏ:  กาญจนบุรี  จันทรเกษม  เชียงราย  เชียงใหม่  เทพสตรี  ธนบุรี  นครปฐม  นครราชสีมา  นครศรีธรรมราช  นครสวรรค์  บ้านสมเด็จเจ้าพระยา  พระนคร  พระนครศรีอยุธยา  พิบูลสงคราม  เพชรบุรี  เพชรบูรณ์  มหาสารคาม  ยะลา  ร้อยเอ็ด  รำไพพรรณี  เลย  วไลยอลงกรณ์ ในพระบรมราชูปถัมภ์  ศรีสะเกษ  สกลนคร  สงขลา  สวนสุนันทา  สุรินทร์  หมู่บ้านจอมบึง  อุดรธานี  อุตรดิตถ์  อุบลราชธานี 
มหาวิทยาลัย  เทคโนโลยีราชมงคล:  สาธิตนวัตกรรม ธัญบุรี  อนุบาลสาธิตราชมงคล ธัญบุรี  อีสาน 
มหาวิทยาลัยเอกชน:  กรุงเทพธนบุรี  การจัดการปัญญาภิวัฒน์  รังสิต  รังสิต เชียงใหม่  สาธิตปฐมวัย มหาวิทยาลัยหอการค้าไทย 
กิจกรรม:  สาธิตสามัคคี  สาธิตราชภัฏสัมพันธ์  สาธิตวิชาการ 
| ด ค กโครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย |
| --- | --- | --- |
| ภาคเหนือ |  โรงเรียนสาธิตมหาวิทยาลัยเชียงใหม่  โรงเรียนมัธยมสาธิตมหาวิทยาลัยนเรศวร  โรงเรียนสาธิตมหาวิทยาลัยพะเยา  |  |
| ภาคตะวันออกเฉียงเหนือ |  โรงเรียนราชสีมาวิทยาลัย  โรงเรียนสาธิตมหาวิทยาลัยขอนแก่น  โรงเรียนสาธิตมหาวิทยาลัยมหาสารคาม  โรงเรียนลือคําหาญวารินชําราบ  |  |
| ภาคกลางและภาคตะวันออก |  โรงเรียนดรุณสิกขาลัย  โรงเรียนสาธิตแห่งมหาวิทยาลัยเกษตรศาสตร์ วิทยาเขตกำแพงแสน ศูนย์วิจัยและพัฒนาการศึกษา  โรงเรียนสาธิต "พิบูลบำเพ็ญ" มหาวิทยาลัยบูรพา  โรงเรียนสวนกุหลาบวิทยาลัย รังสิต  โรงเรียนสิรินธรราชวิทยาลัย  |  |
| ภาคใต้ |  โรงเรียน มอ.วิทยานุสรณ์  โรงเรียนสาธิตมหาวิทยาลัยสงขลานครินทร์  โรงเรียนป่าพะยอมพิทยาคม  โรงเรียน มอ.วิทยานุสรณ์ สุราษฎร์ธานี  |  |
 หมวดหมู่  โครงการ